**Molėtų rajono savivaldybės taryba**

**SPRENDIMAS**

**Dėl molėtų rajono savivaldybės mero darbo užmokesčio nustatymo**

2019 m. gegužės    d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 16 straipsnio 2 dalies 2 punktu, 19 straipsnio 11 dalimi, Lietuvos Respublikos valstybės politikų ir valstybės pareigūnų darbo apmokėjimo įstatymo 3 straipsnio 1 dalimi, 4 ir 5 straipsniais, priedėlio I dalies 5.1 papunkčiu, Tarnybos Lietuvos valstybei stažo skaičiavimo taisyklėmis, patvirtintomis Lietuvos Respublikos Vyriausybės 2002 m. birželio 17 d. nutarimu Nr. 910 „Dėl Tarnybos Lietuvos valstybei stažo skaičiavimo taisyklių patvirtinimo“, Molėtų rajono savivaldybės taryba nusprendžia:

1. Nustatyti Molėtų rajono savivaldybės merui Sauliui Jauneikai darbo užmokestį taikant koeficientą 18, nustatytą Lietuvos valstybės politikų ir valstybės pareigūnų darbo apmokėjimo įstatymo priedėlyje ir pareiginės algos priedą už ištarnautus Lietuvos valstybei metus, apskaičiuojamą Lietuvos valstybės politikų ir valstybės pareigūnų darbo apmokėjimo įstatymo 5 straipsnio nustatyta tvarka.

2. Nurodyti, kad šio sprendimo 1 punktu nustatytą darbo užmokestį taikyti nuo Molėtų rajono savivaldybės mero Sauliaus Jauneikos įgaliojimų pradžios.

Šis sprendimas per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui Lietuvos Respublikos administracinių bylų teisenos įstatymo nustatyta tvarka.

Savivaldybės meras